type: legislation

jurisdiction: Hungary

text:
7/2015. (HK 2.) HM KÁT–HVKF együttes intézkedése.  az európai fegyverzetkorlátozási, leszerelési, valamint a nemzetközi biztonságpolitikai egyezmények által előírt adatszolgáltatási és ellenőrzési feladatok
végrehajtásáról A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, valamint a honvédelemről és a Magyar Honvédségről, valamint a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek
végrehajtásáról szóló 290/2011. (XII. 22.) Korm. rendelet
6. § (1) bekezdés 1. pontja és 11. § (1) bekezdés 1. pontja
alapján az alábbi
együttes intézkedést adjuk ki: 1. Általános rendelkezések 1. Az együttes intézkedés hatálya a Honvédelmi Minisztériumra (a továbbiakban: HM), a honvédelemért felelős miniszter (a továbbiakban: miniszter) közvetlen irányítása alá tartozó központi hivatalokra, a miniszter közvetlen
alárendeltségébe tartozó szervezetekre, valamint a Magyar
Honvédség (a továbbiakban: MH) katonai szervezeteire (a
továbbiakban együtt: honvédségi szervezetek) terjed ki.
2. Az együttes intézkedés rendelkezéseit kell alkalmazni az Európai Hagyományos Fegyveres Erőkről szóló
Szerződés (a továbbiakban: CFE Szerződés), a Bizalomés Biztonságerősítő Intézkedések Bécsi Dokumentuma (a
továbbiakban: Dokumentum), valamint a Dokumentum
alapján megkötött kétoldalú megállapodások, a Nyitott
Égbolt Szerződés (a továbbiakban: OS Szerződés) által
előírt adatszolgáltatási és ellenőrzési, valamint a Katonai
Információk Globális Cseréje című dokumentum (a továbbiakban: GEMI) (a továbbiakban együtt: Szerződések) által előírt adatszolgáltatási feladatok végrehajtása során.
3. Felkérjük a Katonai Nemzetbiztonsági Szolgálat főigazgatóját, hogy a MH Kiképzési és Doktrinális Központ
(a továbbiakban: MH KDK) kezdeményezésére tegyen javaslatot a CFE Szerződés, a Dokumentum és az OS Szerződés szerinti ellenőrzések, értékelő látogatások, megfigyelő repülések célobjektumaira, illetve területeire és biztosítsa képviselői részvételét az MH KDK által szervezett,
objektum, terület kiválasztást egyeztető szakértői munkacsoport üléseken.
4. Felkérjük az európai fegyverzetkorlátozási, leszerelési, valamint nemzetközi biztonságpolitikai egyezmények
által előírt feladatokban érintett, miniszter által felügyelt
gazdasági társaságok vezetőit, hogy biztosítsák az együttes intézkedésben meghatározott rendelkezések érvényesülését.
2. A nemzetközi adatszolgáltatási kötelezettségek,
bejelentések végrehajtása 5. A Szerződések előírásai szerint Magyarország hagyományos fegyverzetére, harci technikájára, létszámadataira és hagyományos fegyveres erőinek szervezeti felépítésére vonatkozóan az MH KDK információt szolgáltat és
bejelentéseket tesz a Részes és Résztvevő Államok számára.
6. A CFE Szerződés előírásai szerint összeállítja és december 15-ig nyomtatott és digitális változatban továbbítja a CFE Szerződés Részes Államai felé az alábbi információkat:
a) a szárazföldi, valamint légi- és légvédelmi repülő
erők felépítése, elhelyezkedése és létszáma;
b) a CFE Szerződés hatálya alá eső hagyományos fegyverzet- és harci technika valamennyi kategóriájának
összesített mennyisége;
c) a hagyományos fegyveres erőknél rendszerben lévő
hagyományos fegyverzet- és harci technika elhelyezkedése,
mennyisége és típusai;
d) Magyarország területén lévő, de nem a hagyományos
fegyveres erőknél rendszeresített harckocsik, páncélozott
harcjárművek, tüzérségi eszközök, harci repülőgépek és
támadó helikopterek elhelyezkedése és mennyisége;
e) a bejelentett helyek és az ellenőrzési objektumok adatai;
f) azon helyek területi elhelyezkedése, ahonnan hagyo
mányos fegyverzetet és harci technikát vontak ki;
g) a hagyományos fegyveres erőknél rendszeresítésre
kerülő és rendszerből kivonásra került, a CFE Szerződés
által korlátozott hagyományos fegyverzet és harci technika;
h) a CFE Szerződés által korlátozott hagyományos
fegyverzet és harci technika alkalmazási területre történő
be- és kilépése;
i) az erők szintjében vagy szervezeti felépítésében bekövetkezett változások;
j) a harckocsik, páncélozott harcjárművek és tüzérségi
eszközök, harci repülőgépek és támadó helikopterek
mennyiségének változásai;
k) Magyarország által birtokolt, a CFE Szerződés által
korlátozott harckocsik, páncélozott harcjárművek és tüzérségi eszközök elhelyezkedése, amelyek nem Magyarország területén találhatók;
l) a CFE Szerződés alkalmazási területén áthaladó, vagy
azon belül másik Részes Állam területére átlépő hagyományos fegyverzet és harci technika;
m) Magyarország területén állomásozó vagy a CFE
Szerződés alkalmazási területén állomásoztatott harckocsik, páncélozott harcjárművek, tüzérségi eszközök, harci
repülőgépek és támadó helikopterek;
n) a páncélozott sebesültszállító járművekre vonatkozó
adatok; o) a békefenntartó műveletekre vonatkozó adatok és
p) az ellenőri névjegyzék.
7. A Dokumentum előírásai szerint összeállítja és december 15-ig digitális változatban továbbítja az Európai
Biztonsági és Együttműködési Szervezet (a továbbiakban:
EBESZ) Résztvevő Államai felé az alábbi információkat:
a) a katonai erők parancsnoki rendszerének felépítésére
vonatkozó adatokat, így különösen a katonai szervezetek
megnevezését, alárendeltsége, rendeltetése, aktív vagy
nem aktív jellege, a parancsnokság béke elhelyezésének
adatai, az alakulat rendszeresített békelétszáma, főbb szervezetszerű fegyver- és harci technikai rendszerei;
b) a Dokumentumban megadott létszámküszöböket és
időtartamot meghaladó létszámnövelés esetén a növelés
vagy aktivizálás célja, a létszámnövekedés mértéke, kezdeti és befejezési időpontja, tervezett helyszíne és az aktivizálás, növelés során alkalmazott főbb fegyverzet és harci
technikai eszközök száma;
c) a következő évben rendszeresítésre tervezett fegyverrendszerek típusa, összesített mennyisége, és amennyiben
ismert, a rendszeresítés helye, illetve a kiváltott fegyverrendszer típusa és
d) a következő évben tervezett legjelentősebb katonai
tevékenységre vonatkozó adatok: gyakorlat megnevezése,
jellege, célja, időtartama, résztvevő személyi állomány és
fegyver- és harci technikai eszközök száma.
8. A GEMI előírásai szerint összeállítja és a következő
év április 30ig digitális változatban továbbítja az EBESZ
Résztvevő Államai felé az alábbi információkat:
a) a Honvéd Vezérkar és a parancsnokságok elhelyezkedése, rendszeresített béke állományának létszáma;
b) a hagyományos fegyveres erők parancsnoki rendszerének felépítése, a magasabb egységek megnevezése, alárendeltsége, a parancsnokság béke elhelyezése;
c) a hagyományos fegyveres erők személyi állományára
vonatkozó adatok;
d) a főbb fegyver-és harci technikai rendszerek összesített mennyiségére vonatkozó adatok;
e) a Magyarországon állomásoztatott szárazföldi erőkre
és egyéb haderőnemekre vonatkozó adatok;
f) a Magyarországon kívül állomásoztatott szárazföldi
erőkre és egyéb haderőnemekre vonatkozó adatok és
g) az újonnan rendszerbe állított fegyver- és harci technikai eszközökre és rendszerekre vonatkozó adatok.
9. Az OS Szerződés előírásai szerint digitális változatban az EBESZ Kommunikációs Hálózaton keresztül megküldi az OS Szerződés Részes Államai felé:
a) a feladatba bevonható állomány adatait, feladatait, illetve az azokban bekövetkezett változásokat;
b) a feladatok során alkalmazásra kerülő megfigyelő
platform adataiban, a Nyitott Égbolt repülőterek adataiban
bekövetkezett változásokat és
c) a következő évi megfigyelő repülési szándékot negyedévekre, Részes Államokra lebontva.
10. A Szerződések által előírt éves adatszolgáltatási feladatok végrehajtása, az adatok határidőre történő összeállítása és ellenőrzése érdekében az MH KDK az érintett
honvédelmi szervezetek részvételével minden év októberében adatcsere előkészítő, illetve novemberében adatcsere
hitelesítő értekezletet hív össze.
11. Az adatszolgáltatás formátumát meghatározó táblázatokat az együttes intézkedés 1. melléklete tartalmazza.
12. A Szerződések előírásainak megfelelő bejelentési
kötelezettségek teljesítése érdekében az MH KDK az évközi változásokról tájékoztatást küld a Részes vagy a
Résztvevő Államok részére.
13. A Szerződések végrehajtásában érintett Részes és
Résztvevő Államoktól beérkező adatok, bejelentések feldolgozását, a politikai és katonai felső vezetés tájékoztatását az MH KDK végzi.
14. Az EBESZ kommunikációs hálózatának és a NATO
fegyverzet-ellenőrzést támogató adatbázisának, a NATO
VERITY rendszernek a Magyarországon telepített munkaállomásainak fenntartásáért, üzemeltetéséért az MH KDK
a felelős.
3. A honvédelmi szervezetek adatszolgáltatási feladatai 15. A Szerződések által előírt éves adatszolgáltatási és
bejelentési feladatok végrehajtása, az adatok határidőre
történő összeállítása érdekében az érintett honvédelmi
szervezetek felelősek a következő év január 1-jei helyzetnek megfelelő adatok biztosításáért minden év október
20-ig, illetve az évközi, bejelentés köteles változások megküldéséért az MH KDK Fegyverzet-ellenőrzési osztály részére.
16. A HM Hadfelszerelési és Vagyonfelügyeleti Főosztály információt szolgáltat az állami tulajdonban lévő, a
Szerződések hatálya alá tartozó inkurrens haditechnikai
eszközökkel kapcsolatos tervekről, valamint a haditechnikai eszközökre kiadott export-import engedélyekről és az
inkurrencia szerződések kidolgozásáról.
17. A HM Tervezési és Koordinációs Főosztály (a továbbiakban: HM TKF) a HVK Haderőtervezési Csoport
főnökséggel (a továbbiakban: HVK HTCSF) együttműködve információt szolgáltat:
a) az 1. melléklet 1. táblázatának kitöltésével az MH
szervezeteinél rendszeresített, katona állományra vonatkozó békelétszámról – beosztásszámról – a 35/2013. (V.
16.) OGY határozatban megadott állománycsoportok szerinti részletes bontásban;
b) az 1. melléklet 2. táblázat 1-5. és 8. pontjainak kitöltésével az MH szervezeteinél rendszeresített, katona állományra vonatkozó békelétszámról – beosztásszámról – haderőnemenkénti bontásban és
c) az 1. melléklet 3. táblázat e) pontjának kitöltésével az
MH Szerződések hatálya alá tartozó szervezeteinél rendszeresített, katona állományra vonatkozó békelétszámról –
beosztásszámról – béke elhelyezés szerinti bontásban.
18. A HM Védelemgazdasági Hivatal információt szolgáltat az 1. melléklet 4. táblázatának kitöltésével a kutatás-fejlesztésben lévő, a kutatás-fejlesztéshez és vizsgálatokhoz használt, a CFE Szerződés hatálya alá tartozó eszközök mennyiségéről, és a főbb fegyver és harci technikai
rendszerek rendszeresítési terveiről.
19. A HVK HTCSF a HM TKF útján információt szolgáltat:
a) az 1. melléklet 3. táblázat, a)–d) és f) oszlopai kitöltésével a Szerződések hatálya alá tartozó katonai szervezetek megnevezéséről és alárendeltségéről, az MH szervezeti felépítésének megfelelően. A közvetlenül a dandár, ezred parancsnoksági szint alatt lévő önálló egységeket,
amelyek a dandár, ezred szint feletti szervezetek közvetlen
alárendeltségébe tartoznak – különösen az önálló zászlóaljak – olyan adattal kell azonosítani, amely jelzi, hogy ezek
az egységek mely szervezet alárendeltségébe tartoznak;
b) az MH szervezeteinél az aktuális szervezeti felépítést
befolyásoló, vagy jelentős méretű létszámváltozást eredményező változásokról az alábbiak szerint:
ba) a január 1-jei helyzetnek megfelelően jelentett létszámadatokhoz képest bekövetkező tartós változásokról, a
változás hatálybalépését megelőzően 50 nappal;
bb) a szervezet létszámának növeléséről, ha az ilyen növekedés dandár, ezred szinten eléri, vagy meghaladja az
1000 főt, vagy repülőezred, vagy annak megfelelő szinten
az 500 főt;
bc) létszámnövelésről, ha annak időtartama meghaladja
a 21 napot és mértéke az aktív egységek esetében több mint
1000 fő, az aktív magasabb egységek esetében 3000 fő;
bd) létszámnövelésről, ha bármely nem aktív szervezetnél 21 napnál hosszabb időtartamú és 2000 főnél nagyobb
mértékű;
be) a létszámnövelés vagy aktivizálás céljáról, a tervezett létszámemelés mértékéről, a létszámnövelés vagy aktivizálás előrelátható kezdési és befejezési időpontjáról, az
aktivizálás tervezett helyéről, a főbb fegyver- és harci
technikai rendszerek egyes típusainak mennyiségére vo
natkozó adatokról, a katonai szervezet megnevezéséről és
alárendeltségéről;
c) az éves adatszolgáltatásban szereplő szervezeteket
érintő szervezeti változásokról a változások bekövetkezését megelőzően 50 nappal.
20. Az MH Hadkiegészítő és Központi Nyilvántartó Parancsnokság információt szolgáltat:
a) az 1. melléklet 5. táblázatának kitöltésével az aktív
szolgálatban lévő tiszt, altiszt, legénységi állomány összlétszámáról, rendfokozatonkénti bontásban és
b) az 1. melléklet 2. táblázat 6–7. pontjainak kitöltésével a tartalékos állomány létszámáról, külön jelölve a 90
napnál hosszabb időtartamra bevonult állomány létszámát.
21. Az MH Összhaderőnemi Parancsnokság információt szolgáltat: a) a Szerződések hatálya alá tartozó haditechnikai eszközeik, beleértve a sebesült szállító járműveket, mennyiségéről, elhelyezkedéséről;
b) az 1. melléklet 6–8. és 9. táblázatok adatainak összeállításához;
c) az 1. melléklet 10. táblázatának kitöltésével a CFE
Szerződés hatálya alá eső technikai eszközök bármely kategóriáját érintő, a legutóbbi éves információcsere, beleértve a legfrissebb változás jelentését is, óta bekövetkezett
mennyiségi változásról öt napon belül;
d) a CFE Szerződés korlátozásainak hatálya alá eső
technikai eszközök átcsoportosításáról az MH ellenőrzési
objektumnak nem minősülő alakulataihoz, katonai szervezeteihez, az átcsoportosítást megelőzően 50 nappal;
e) a CFE Szerződés korlátozásainak hatálya alá eső
technikai eszközök ellenőrzési objektumokból történő
végleges kivonásáról, a kivonást megelőzően 50 nappal;
f) az 1. melléklet 11. táblázatának kitöltésével a legutóbbi éves információ csere (január 1-jei helyzet) óta a
szervezeti felépítésben bekövetkezett állandó jellegű szervezeti változásokról, a változást megelőzően 50 nappal;
g) az 1. melléklet 12. táblázatának kitöltésével a békefenntartó műveletekre vonatkozó adatokról és
h) a Magyarország területén kívül állomásoztatott szárazföldi erőkről és egyéb haderőnemre vonatkozó adatokról a következő év január 01-i helyzetnek megfelelően, október 20-ig.
22. Az MH Logisztikai Központ információt szolgáltat:
a) a Szerződések hatálya alá tartozó haditechnikai esz
közeik, beleértve a sebesült szállító járműveket, mennyiségéről, elhelyezkedéséről. Közreműködik az 1. melléklet
6, 7, 8, 9. táblázatok adatainak összeállításában, egyeztetésében;
b) az 1. melléklet 10. táblázat kitöltésével öt napon belül
a CFE Szerződés hatálya alá eső technikai eszközök bármely kategóriáját érintő, a legutóbbi éves információcsere,
beleértve a legfrissebb változás jelentését is, óta bekövetkezett mennyiségi változásról;
c) a CFE Szerződés korlátozásainak hatálya alá eső
technikai eszközök átcsoportosításáról, az átcsoportosítást
megelőzően 50 nappal, abban az esetben, ha az átcsoportosítás „ellenőrzési objektum”-nak nem minősülő alakulataihoz, katonai szervezeteihez történik;
d) a CFE Szerződés korlátozásainak hatálya alá eső
technikai eszközök „Ellenőrzési objektumok”-tól történő
végleges kivonásáról, a kivonást megelőzően 50 nappal
korábban;
e) az 1. melléklet 9. táblázat kitöltésével az előző naptári
évben rendszerbe állított hazai gyártmányú eszközei összmennyiségéről kategóriánként;
f) az 1. melléklet 9. táblázat kitöltésével az előző naptári
évben rendszerbe állított importált eszközei összmennyiségéről kategóriánként.
23. Az MH vitéz Szurmay Sándor Budapest Helyőrség
Dandár (a továbbiakban: MH BHD) információt szolgáltat:
a) a Szerződések hatálya alá tartozó haditechnikai eszközeik, beleértve a sebesült szállító járműveket, mennyiségéről, elhelyezkedéséről;
b) az 1. melléklet 4, 6. táblázat adatainak összeállításához és
c) az 1. melléklet 10. táblázatának kitöltésével a CFE
Szerződés hatálya alá eső technikai eszközök bármely kategóriáját érintő, a legutóbbi éves információcsere – beleértve a legfrissebb változás jelentését is – óta bekövetkezett mennyiségi változásról öt napon belül.
24. Az MH Altiszti Akadémia információt szolgáltat:
a) a Szerződések hatálya alá tartozó haditechnikai esz
közeik, beleértve a sebesült szállító járműveket, mennyiségéről, elhelyezkedéséről. Közreműködik az 1. melléklet
6. táblázat adatainak összeállításában, egyeztetésében és
b) az 1. melléklet 10. táblázat kitöltésével öt napon belül
a CFE Szerződés hatálya alá eső technikai eszközök bármely kategóriáját érintő, a legutóbbi éves információcsere
– beleértve a legfrissebb változás jelentését is – óta bekövetkezett mennyiségi változásról.
25. Az MH KDK Kiképzési Osztály információt szolgáltat:
a) az MH szervezeteinek katonai tevékenységéről, valamint a Magyarország területén más állam által végrehajtott
gyakorlatokról, amennyiben azok a bejelentési kötelezettség hatálya alá esnek, a feladat megkezdését megelőzően
50 nappal vagy, ha a tevékenység a bevont csapatok előzetes értesítése nélkül történik, a tevékenység megkezdésekor, az 1. melléklet 13. táblázat szerinti adatok meghatározásával;
b) a bejelentési kötelezettség hatálya alá tartozó katonai
tevékenységről, ha:
ba) a tevékenység során azon legalább 6000 fő, beleértve a támogató csapatokat is, vagy
bb) legalább 100 db harckocsi, vagy
bc) legalább 150 db páncélozott harcjármű, vagy
bd) 75 db 100 mm-es, vagy annál nagyobb űrméretű tüzérségi eszköz vesz rész, illetve
be) előreláthatólag több mint 50 repülőgép, helikopter
bevetés történik;
c) bejelentés köteles gyakorlat hiánya esetén, az ország
területén végrehajtott legjelentősebb magyar, vagy bérgyakorlatról vagy katonai tevékenységről.
26. A HM CURRUS Gödöllői Harcjárműtechnikai Zrt.
a felkérésnek megfelelően információt szolgáltat:
a) a Szerződések hatálya alá tartozó haditechnikai eszközeik, beleértve a sebesült szállító járműveket, mennyiségéről, elhelyezkedéséről;
b) az 1. melléklet 6. táblázatának adatai összeállításához és
c) az 1. melléklet 10. táblázatának kitöltésével a CFE
Szerződés hatálya alá eső technikai eszközök bármely kategóriáját érintő, a legutóbbi éves információcsere, beleértve a legfrissebb változás jelentését is, óta bekövetkezett
mennyiségi változásról öt napon belül.
27. A HM Zrínyi Térképészeti és Kommunikációs Szolgáltató Közhasznú Nonprofit Kft. (a továbbiakban: HM
Zrínyi Nonprofit Kft) a felkérésnek megfelelően információt szolgáltat a megfigyelő repülések során alkalmazott
szenzorkonfigurációkban és laboratóriumi berendezések
adataiban bekövetkezett módosításokról, pontosítja és elküldi az OS Szerződés által előírt formátumokat.
28. A HM Hadtörténeti Intézet és Múzeum a felkérésnek megfelelően információt szolgáltat a kezelésében
lévő, a CFE Szerződés hatálya alá tartozó, állandó közszemlére tett, illetve múzeumokban, kiállítási helyeken elhelyezett haditechnikai eszközökről.
4. Helyszíni ellenőrzések, megfigyelő repülések és
rendezvények biztosítása
29. A Szerződések előírásai szerint Magyarország területén fogadott, illetve a Részes és Résztvevő Államok területén végzett helyszíni ellenőrzések, értékelések, megfigyelő repülések és egyéb rendezvények (a továbbiakban:
nemzetközi ellenőrzések) tervezéséért, a Szerződésekben
előírt kötelezettségek és határidők betartásáért, az előírt
okmányok előkészítéséért és a végrehajtás koordinálásáért
az MH KDK a felelős.
30. A nemzetközi ellenőrzések fogadására kötelezett
szervezetek jegyzékét, valamint az érintett szervezetekről
az éves adattárakban közölt információkat az MH KDK
minden év január 1-jéig megküldi az érintetteknek. A nemzetközi ellenőrzések fogadásában érintett honvédelmi
szervezetek éves felkészítését és a felkészültség ellenőrzését, illetve a fegyverzet-ellenőrök felkészítését és továbbképzését az MH KDK végzi.
31. Magyarországot érintő ellenőrzési szándék bejelentését követően az MH KDK parancsnoka kijelöli a kísérőcsoport parancsnokát, aki a továbbiakban felelős a kísérőcsoport összeállításáért, a feladatok koordinálásáért és
végrehajtásáért.
32. Az MH KDK a nemzetközi ellenőrzések végrehajtása, a külföldi ellenőrcsoportok kísérése érdekében kérheti
más szervezetek állományából szakértők kijelölését és
biztosítását. A kijelölt és felkészített bevonható állományú
ellenőröket – képzettségük és tapasztalatuk alapján – oktatói, előadói, csoportparancsnoki vagy beosztott ellenőri,
megfigyelői, kísérői feladatokra bevonhatja. Az állományilletékes parancsnok biztosítja a bevonható ellenőrt az MH
KDK számára, ettől csak különleges indokkal térhet el.
33. A Szerződésekből adódó feladatok ellátására a helyszíni ellenőrzésekben, a megfigyelő repülések fogadásában és a rendezvények lebonyolításában érintett honvédelmi szervezetek vezetői, parancsnokai, állományukból
olyan tiszteket vagy altiszteket jelölnek ki, akik eredeti beosztásuk mellett a Szerződésekből adódó feladatokat is ellátják.
34. A nemzetközi ellenőrzések logisztikai támogatását
az MH BHD Protokoll, Delegációs és Rendezvénybiztosító Igazgatóság (a továbbiakban: MH BHD PDRI) végzi.
A földi és légi szállító eszközöket és a Nyitott Égbolt megfigyelő repülésekhez a megfigyelő repülőgépet, a rendészeti biztosítást az MH kijelölt katonai szervezetei adják.
A Nyitott Égbolt megfigyelő rendszer szenzorjait, a vezérlő- és annotációs berendezéseket, az útvonaltervező és feldolgozó szoftvereket, a laboratóriumi kidolgozó- és másolóberendezéseket, a digitalizáláshoz szükséges eszközt,
valamint a szükséges alapanyagokat és szakszemélyzetet
az HM Zrínyi Nonprofit Kft biztosítja. Az MH Geoinformációs Szolgálat (a továbbiakban: GEOSZ) az MH KDK
előzetes igénylése alapján, az MH alapellátásában lévő és
külön engedéllyel igényelhető analóg és digitális térképészeti és katona földrajzi anyagokat, továbbá meteorológiai
adatokat, időjárás-előrejelzéseket biztosít.
35. A CFE Szerződés hatálya alá eső haditechnikai eszközök rendszeresítése, rendszerből való kivonása, így különösen értékesítése, átalakítása, megsemmisítése, megsemmisülése esetén a Szerződés előírásainak betartásáért
az MH KDK a felelős. Az MH KDK a CFE Szerződés hatálya alóli kivonás tényét jegyzőkönyvben rögzíti és az
előírt ellenőrzéseket követően – igény esetén – arról igazolást ad ki.
36. A feladatok tervezése, előkészítése során az MH
KDK az érintett honvédelmi szervezetek képviselőinek
bevonásával szakértői munkacsoportok összehívását kezdeményezi. 5. Feladatok a CFE Szerződés szerinti
„bejelentett hely ellenőrzés” fogadásakor
37. A kísérőcsoport parancsnok a bejelentés adatai alapján feldolgozza az ellenőrzésre vonatkozó információkat.
Az ellenőrzési szándék bejelentését három órán belül
vissza kell igazolni.
38. Az MH KDK az ellenőrzési szándék bejelentését
követően azonnal értesíti a „bejelentett helyek” parancsnokait, vezetőit, egyidejűleg tájékoztatja az MH Központi
Ügyeletet (a továbbiakban: MH KÜ) az ellenőrzés tényéről. Az értesítés, tájékoztatás tartalmazza az ellenőrcsoport
nemzetiségére, létszámára, érkezésének időpontjára és
szükség esetén a légi és földi szállítóeszközök készenlétbe
helyezésére vonatkozó információkat. Az értesítés alapján
a parancsnok végrehajtja alárendeltjei kiértesítését, intézkedik a parancsnoki tájékoztatók szövegének és a bejelentett hely vázlatok, továbbá a technikai eszközök nyilvántartásának pontosítására és a szükséges információvédelmi rendszabályok bevezetésére. A parancsnoki tájékoztatók formátumát és a bejelentett hely vázlatokkal szemben
támasztott követelményeket a 2. melléklet 1, 2 és az
5–6 sz. minta okmányok tartalmazzák.
39. A kísérőcsoport az ellenőrcsoport megérkezését követően lefolytatja a beléptetési eljárást, melynek során ellenőrzik, hogy az ellenőrcsoport tagjai megegyeznek-e az
ellenőrzési szándék bejelentésben megadottakkal. A beléptetési eljárást követően az ellenőrcsoport, leghamarabb
egy, legkésőbb tizenhat órán belül kijelöli az első ellenőrizni kívánt bejelentett helyet. A kísérőcsoport parancsnok az ellenőrcsoport parancsnokának a bejelentett helyre
és a parancsnoki tájékoztató kért időpontjára vonatkozó
bejelentése alapján tájékoztatja az MH KDK-t, aki az elöljáró szervezetek és az MH KÜ egyidejű tájékoztatásával
kiértesíti a bejelentett hely parancsnokát. A kísérőcsoport
parancsnoka az MH BHD PDRI logisztikai biztosítást
végző felelősével egyezteti az együttműködés rendjét,
útba indítja az előkészítő részleget úgy, hogy az, az ellenőrcsoport előtt legalább 2 órával korábban érkezzen meg a
bejelentett helyre.
40. Az ellenőrzésre kijelölt bejelentett hely parancsnokát az MH KDK tájékoztatja az ellenőrzésről. Az értesítés
tartalmazza az ellenőrzésre kijelölt bejelentett hely megnevezését, azonosító számát, a bejelentett helyen lévő ellenőrzési objektumok megnevezését, azonosító számaikat,
az ellenőrzés kezdési időpontját és a kísérőcsoporttal való
kapcsolatfelvétel lehetőségeit. A bejelentett hely kijelölésére vonatkozó értesítés kézhezvételét követően annak parancsnoka intézkedik az alábbi feladatok végrehajtására:
a) a tájékoztatásra kijelölt helyiség berendezésére: egy
25 fő befogadására alkalmas eligazító helyiség és egy, az
ellenőrök rendelkezésére bocsátandó – 9 fő befogadására
alkalmas – zárható iroda kijelölésére,
b) a híradás megszervezésére, szükség esetén 3–4 kis,
vagy közép hatótávolságú URH adó-vevő készülék az ellenőrcsoport alcsoportjai közötti kapcsolattartásra az ellenőrzés során, az összeköttetés biztosítható a kísérőcsoport szolgálati mobil telefonjaival is,
c) a helyi kísérők kijelölésére: 3 fő, az objektumot és a
technikai eszközök elhelyezkedését jól ismerő személy,
d) szállítóeszközök előkészítésére: 3–4 terepjáró személygépkocsi 10–18 fő szállítására. Az ellenőrzésre
kerülő katonai szervezetek saját eszközeikkel a kijelölt helikopter leszállóhelyről a laktanyába, a laktanyából a kiképzési bázisra, gyakorlótérre és a laktanyán belül, nagyobb távolságra eső tároló helyekre történő szállítások során felelősek a személyszállítási feladatok biztosításáért.
e) Az étkezéssel, elszállásolással és a bejelentett helyre
történő szállítással kapcsolatos feladatok végrehajtásáért
az MH BHD PDRI a felelős.
41. Az előkészítő részleg parancsnoka a bejelentett
helyre történő érkezését követően jelentkezik a bejelentett
hely parancsnokánál, megbízott parancsnokánál, majd ezt
követően meggyőződik a végrehajtás feltételeinek meglétéről az alábbiak szerint:
a) ellenőrzi a bejelentett hely és az ellenőrzési objektum
parancsnok tájékoztatójának tartalmát: bejelentett hely
megnevezése, azonosító száma, koordinátái, alárendeltség
szintjei, ellenőrzési objektumok megnevezése, azonosító
száma, technikai eszközök száma, létszámadatok. Eltérés
esetén az eltérés okát a jelentés során indokolni kell, ideiglenes távollét esetén fel kell készülni a távollét időtartamának és az eszközök jelenlegi előtalálási helyének jelentésére. Lehetőség szerint az ellenőrzés meggyorsítása érdekében kimutatást kell készíteni a technikai eszközök elhelyezkedéséről,
b) ellenőrzi és pontosítja a bejelentett hely vázlatát,
c) az alakulat parancsnokával egyezteti, hogy találha
tó-e a bejelentett hely területén „érzékeny pont”, ahová a
belépés az ellenőrcsoport tagjai részére nem engedélyezhető,
d) meggyőződik az ellenőrök fogadásához szükséges
egyéb feltételek meglétéről: munkaszobák, összeköttetés,
nemzetközi jogú telefonvonal az ellenőrcsoport részére,
helyi kísérők, szállítóeszközök, egészségügyi biztosítás,
beléptetés az objektumba, étkezés,
e) hiányosság esetén kéri az alakulat parancsnokát azok
pótlására.
42. A kísérőcsoportból kijelölt előkészítő részleg az alakulat parancsnoka által kijelölt személlyel közösen fogadja az ellenőr- és a kísérőcsoportot.
43. A kísérőcsoport parancsnoka az előkészítő részleg
jelentése alapján meggyőződik az alakulat felkészültségéről, ellenőrzi a bejelentett hely vázlatok átadását vagy átadásra történő előkészítését. A bejelentett hely parancsnok
tájékoztatóján részt vesz valamennyi, a bejelentett hely területén elhelyezkedő katonai szervezet képviselője, akik
szükség esetén biztosítják a közös használatúnak minősülő
területeken az ellenőrzést.
44. Az ellenőrzési helyre történő megérkezést követően
az ellenőrcsoportot – fogadása után – a tájékoztató helyére
kell kísérni, át kell adni a 2. melléklet 6. minta szerinti bejelentett hely vázlatát és a bejelentett hely rangidős parancsnoka a 2. melléklet 1. sz. minta szerint rövid általános
tájékoztatót tart. A tájékoztatót követően lehetőséget kell
biztosítani az ellenőrök részére a tájékoztató értelmezésére, a vázlat tanulmányozására, az ellenőrizni kívánt objektum kiválasztására.
45. Amennyiben a bejelentett helyen több ellenőrzési
objektum, katonai szervezet található, az ellenőrcsoport a
bejelentett hely vázlat kézhezvételétől számított fél órán
belül köteles megjelölni, hogy melyiknél kívánják az ellenőrzést lefolytatni. A kijelölésről a jelenlévő alakulatok
parancsnokai, vagy képviselőjük a helyszínen szereznek
tudomást.
46. Az ellenőrzési objektum kijelölését követően az ellenőrcsoport részére a kijelölt ellenőrzési objektum parancsnoka a 2. melléklet 2. minta szerint tájékoztatót tart,
amely a tolmácsolással együtt sem tarthat tovább egy óránál.
47. A parancsnoki tájékoztatóban magyarázatot kell
adni minden olyan eltérésre, amely a CFE Szerződés által
korlátozott eszközök az ellenőrzési helyen előtalálható
mennyisége, illetve az információcserére vonatkozó jegyzőkönyv szerint a legutolsó bejelentésben megadott
mennyiségek között áll fenn.
48. A mennyiségi eltérésekre vonatkozó magyarázat
tartalmazza: a) a fegyverzet- és harci technika ideiglenes elhelyezkedését, ha azok száma kisebb, mint a legutolsó bejelentésben megadott mennyiség;
b) az ellenőrzési helyen jelenlévő hagyományos fegyverzet- és harci technika többlet eredetét, az eredet helyéről történő távozásának időpontját, az érkezés időpontját
és az ellenőrzési helyen tervezett tartózkodásának időtartamát.
49. A tájékoztatót követően az ellenőrcsoport részére lehetőséget kell biztosítani, hogy kérdéseket tegyenek fel a tájékoztatóval és a bejelentett hely vázlatával kapcsolatosan.
50. A kísérőcsoport parancsnoka biztosítja az ellenőrzés
előírásszerű végrehajtását, segítséget nyújt az alakulat pa
rancsnokának a vitás kérdések tisztázásában, meggyőződik arról, hogy a jegyzőkönyvbe a tájékoztatón elhangzott,
illetve az ellenőrzés során tapasztalt adatok kerültek-e.
51. Amennyiben az ellenőrcsoport követő ellenőrzést
jelent be, arról a kísérőcsoport parancsnoka tájékoztatja az
érintett honvédelmi szervezet kijelölt tisztjét és az MH
KÜ-t. Követő ellenőrzés bejelentése esetén biztosítja a követő ellenőrzés végrehajtásának feltételeit, amennyiben
követő ellenőrzést nem jelentenek be, intézkedik az ellenőrzés befejezéséről szóló értesítés kiküldésére.
52. Amennyiben az ellenőrcsoport az ellenőrzés befejezését követően ugyanazon vagy más bejelentett helyen
folytatni kívánja az ellenőrzést, annak helyszínéről tájékoztatja a kísérőcsoportot. Az új ellenőrzés helyszínéről az
érintett alakulat parancsnokát az MH KDK FEO értesíti.
53. A kísérőcsoport parancsnoka az ellenőrzés logisztikai biztosításának feladatairól egyeztet a MH BHD PDRI
képviselőjével.
54. Az ellenőrzést megelőzően az MH KDK kísérőcsoport vezetője az ellenőrzött alakulat képviselőjével egyezteti, hogy található-e az objektum területén „érzékeny
pont”.
55. Az ellenőrök nem jogosultak olyan létesítményekbe
vagy azokon belüli olyan területekre belépni, amelyeknél
a belépésre az egyedüli fizikai lehetőséget olyan, személyek által használt ajtók jelentik, amelyek mérete nem haladja meg a két méter szélességet.
56. A kísérőcsoport jogosult megtagadni az „érzékeny
pont”-nak minősített épületbe, tároló helyre, hangárba,
vagy egyéb létesítménybe való belépést. Ilyenkor minden
esetben jelenteni köteles az ellenőrcsoportnak, hogy az
épület, tároló hely, hangár, vagy egyéb létesítmény nem
tartalmaz a CFE Szerződés által korlátozott eszközöket.
57. Ha az érzékenynek nyilvánított létesítmény tartalmaz ilyen eszközöket, azok ellenőrizhetőségét biztosítani
kell a technikai eszköz kihozatalával, vagy a létesítményben lévő érzékeny eszközök letakarását követően a belépés biztosításával.
58. A CFE Szerződés lehetővé teszi fényképek, videó
felvételek készítését az ellenőrzött katonai létesítményekben a technikai eszközök jelenlétének dokumentálása céljából, azonban a kísérőcsoport kérheti, hogy jelezzék az
ilyen szándékot, a tevékenységet megelőzően.
59. Érzékeny pontokról csak a kísérőcsoport hozzájárulásával készülhet fénykép, vagy videó felvétel.
6. Feladatok a CFE Szerződés szerinti
„soron kívüli kijelölt terület ellenőrzés” fogadásakor
60. A terület és a kezdőpont kijelölését követően a kísérő csoport parancsnok tájékozódik, hogy az ellenőrzés
kezdőpontjaként megjelölt hely közvetlen körzetében,
mely katonai szervezetek milyen tevékenységet folytatnak. Egyezteti a HVK HIICSF szaktisztjével, hogy a területen van-e olyan objektum mely felett az átrepülés, a belépés tiltott. A területre történő érkezést követően az ellenőrcsoport tájékoztatást kérhet a területen lévő, nem ellenőrzési objektumnak minősülő katonai szervezetekről vagy
létesítményekről is.
61. Az MH KDK az ellenőrzési szándék bejelentését
követően azonnal értesíti a „soron kívüli kijelölt terület ellenőrzés” fogadásában érintett szervezetek parancsnokait,
vezetőit és egyidejűleg tájékoztatja az MH KÜ-t az ellenőrzés tényéről. Az értesítés tartalmazza az ellenőrcsoport
nemzetiségére, létszámára, érkezésének időpontjára, a légi
és földi szállítóeszközök készenlétbe helyezésére vonatkozó információkat. Az érintett szervezetek parancsnokai
az értesítés alapján végrehajtják az alárendeltjeik tájékoztatását, intézkednek a parancsnoki tájékoztatók szövegének, továbbá a technikai eszköznyilvántartások tartalmának pontosítására.
62. Az előzetes értesítés kézhezvételét követően a béke
elhelyezési körleteiken kívül tartózkodó, illetve a CFE
Szerződés szerint nem ellenőrzési objektumként azonosított alárendeltekkel rendelkező alakulatok parancsnokainak intézkedniük kell a szükséges információvédelmi
rendszabályok bevezetésére, továbbá a területen tartózkodó alárendeltjeik értesítésére, akik felkészülnek a tájékoztatók megtartására és az esetlegesen a területen tartózkodó
technikai eszközeikkel történő elszámolásra.
63. Magyarországra történő megérkezését követően a
kísérőcsoport fogadja az ellenőrcsoportot, lefolytatja a beléptetési eljárást és meggyőződik arról, hogy a bejelentésben megadott személyek az ellenőrcsoport tagjai. Az ellenőrcsoport Magyarország területére érkezését követően,
legkorábban egy, de legkésőbb 16 órán belül megadja az
ellenőrizni kívánt terület földrajzi leírását.
64. A terület kijelölését követően a kísérőcsoport parancsnok:
a) tájékoztatja az MH ÖHP és az MH LK parancsnokai
által kijelölt kapcsolattartó személyeket és az MH KÜ-t a
kijelölt terület földrajzi leírásáról;
b) felveszi a kapcsolatot az ellenőrzésre kijelölt területen elhelyezkedő, vagy ott tevékenységet folytató alakulatok parancsnokaival, Magyarország Belügyminisztériumával, a kijelölt területen található polgármesteri hivata
lokkal, tájékoztatja őket az ellenőrzés várható programjáról, egyezteti a tájékoztatók tartalmát;
c) tájékoztatja az alakulatok parancsnokait a korábban
végrehajtott ellenőrzések tapasztalatairól;
d) intézkedik a földi és légi szállítóeszközök kirendelésére a kijelölt indulópontra, pontosítja, hogy a biztosított
helikopter személyzet milyen képesítéssel rendelkezik, repülhet-e éjszaka, leszállhat-e előkészítetlen helikopter leszállóhelyen;
e) ellenőrzi és biztosítja, hogy a helikopter ellenőrzésre
történő igénybevételének összesített időtartama ne haladja
meg a 60 percet és
f) meggyőződik az ellenőrök fogadásához szükséges
egyéb feltételek meglétéről, a munkahelyiségek, az összeköttetés, a szállítóeszközök, az egészségügyi biztosítás
rendelkezésre állásáról, a területen lévő objektumokba történő beléptetésről.
65. A kísérőcsoport parancsnok az ellenőrcsoport parancsnokának a kijelölt területre és a parancsnoki tájékoztató kért időpontjára vonatkozó bejelentése alapján tájékoztatja az MH KDK-t, aki az elöljáró szervezetek és az
MH KÜ egyidejű tájékoztatásával kiértesíti az ellenőrzésre kijelölt területen lévő szervezetek parancsnokait. Az értesítés tartalmazza az ellenőrzés kezdési időpontját, a kijelölt terület földrajzi koordinátáit, a légi és földi szállítóeszközök igénybevételére vonatkozó információkat, az
igénybevétel várható időtartamát, továbbá a kísérőcsoporttal való kapcsolatfelvétel lehetőségeit.
66. A terület kijelölésére vonatkozó értesítés kézhezvételét követően, az érintett katonai szervezet parancsnoka
intézkedik a tájékoztatásra kijelölt helyiség előkészítésére:
25 fő részére, szükség esetén a híradás megszervezésére:
3-4 kis- vagy közép hatótávolságú URH adó-vevő készülék, a helyi kísérők kijelölésére: 3 fő, az objektumot vagy a
területet jól ismerő személy, valamint a szállítóeszközök
előkészítésére: 3-4 terepjáró személygépkocsi 10-18 fő
szállítására.
67. A kísérőcsoport parancsnoka a terület kijelölését követően egyezteti az ellenőrzés ütemtervét az ellenőrcsoport parancsnokával, majd biztosítja az „indulópontra”
történő szállítást. A kijelölt indulópontra való megérkezést
követően az egyeztetésen részt vesz a helikopter személyzet és a földi szállító járműoszlop parancsnoka is.
68. A nem magyar állampolgárok és a nem az MH állományába tartozó ellenőrök, kísérők felvételét az utas listára az MH ÖHP parancsnoka az MH KDK által összeállított
névjegyzék alapján engedélyezi.
69. A kijelölt területen bejelentett helyként azonosított
katonai szervezet nem ellenőrizhető. Az ellenőrzés során
csak olyan katonai szervezet ellenőrizhető, amelyet korábban bejelentett helyként nem jelentettek be, vagy ha a terü
leten tevékenykedő katonai szervezet olyan bejelentett
helyről érkezett, amely nem a kijelölt területen van. Ilyen
esetekben a tájékoztatót a területen lévő, vagy az ott tevékenykedő katonai szervezet parancsnoka vagy helyettese
tartja. A tájékoztató az alakulat megnevezésére, CFE azonosító számaira, alárendeltségére, a CFE Szerződés hatálya alá eső technikai eszközeinek számára, valamint ha az
alakulat nem állandó jelleggel települt a kijelölt területen,
az ott folytatott tevékenység jellegére, időtartamára, a tevékenységben résztvevők számára, és a CFE Szerződés
hatálya alá eső technikai eszközeik mennyiségére
terjedhet ki.
70. Az ellenőrzés folyamán a kísérőcsoport parancsnoka együttműködik az MH ÖHP valamint az MH LK képviselőjével és folyamatosan kapcsolatot tart az MH KÜ-vel
az ellenőrzés során érintett alakulatok parancsnokaival,
valamint a légi és a földi szállító személyzettel. Folyamatosan pontosítja az ellenőrzés programját, változások esetén megteszi a szükséges intézkedéseket, biztosítja az ellenőrzés során az előírt tájékoztatók megtartását, az ellenőrcsoport részéről feltett kérdések megválaszolásához segítséget nyújt.
71. Az ellenőrzés befejezését követően a kísérőcsoport
parancsnoka részt vesz az ellenőri jelentés előkészítésében, a feltett kérdések észrevételek megválaszolásában,
meggyőződik arról, hogy a jegyzőkönyvbe a tájékoztatókon elhangzott, illetve az ellenőrzés során tapasztalt adatok kerültek.
72. Amennyiben az ellenőrcsoport az ellenőrzés befejezését követően egy másik bejelentett helyen kívánja folytatni az ellenőrzést, arról a kijelölést követően a kísérőcsoport parancsnoka tájékoztatja az érintett honvédelmi szervezet kijelölt tisztjét és az MH KÜ-t. Az új ellenőrzés helyszínéről az érintett alakulat parancsnokát az MH KDK
FEO értesíti.
7. Feladatok a CFE Szerződés szerinti „csökkentés
ellenőrzés” fogadásakor
73. A CFE Szerződés korlátozásainak hatálya alá eső
eszközök csökkentését a CFE Szerződés előírásai szerint
az ellenőrzés feltételeinek biztosítása mellett kell végezni.
74. A csökkentési tevékenységek éves tervek szerint, a
végrehajtó szerv kapacitásának figyelembevételével folynak. Minden csökkentési naptári periódus kezdete és vége,
a csökkentésre kerülő eszközök típusával és mennyiségével, valamint az alkalmazásra kerülő csökkentési eljárás
meghatározásával a CFE Szerződés végrehajtásában érintett Részes Államok részére bejelentésre kerül.
75. A csökkentés ellenőrzéséről szóló értesítést az MH
KDK megküldi a csökkentési hely parancsnokának.
76. A csökkentési hely parancsnoka a bejelentett periódus kezdetétől a végéig és azt követően még három napig
biztosítja a csökkentési eljárás ellenőrizhetőségét, a technikai eszközök gyári alvázszámának és egyes meghatározott fődarabok számainak azonosításával, továbbá a csökkentésről készült Munkanapló megtekintésének lehetőségével.
77. Az ellenőrzés kezdetekor a csökkentési hely vezetője tájékoztatja az ellenőrcsoportot a csökkentési helyen
lévő technikai eszközök típusáról és mennyiségéről, az
adott periódus során megsemmisített eszközök összesített
mennyiségéről, az elvégzett feladatokról, az alkalmazott
csökkentési technológiáról, valamint a csökkentési eljárásba bevont technikai eszközök származási helyéről, a
csökkentési helyre történt érkezésük időpontjáról.
78. Az ellenőrcsoport részére megfelelő munkafeltételeket kell biztosítani.
79. Az ellenőrzés befejezésekor részletes, alvázszám és
fődarab szám szerinti jegyzőkönyv készül a csökkentett
haditechnikai eszközökről.
8. Feladatok a Dokumentum szerinti
„értékelő látogatás” fogadásakor
80. A kísérőcsoport parancsnok a bejelentés adatai alapján feldolgozza a látogatásra vonatkozó információkat.
A látogatási szándék bejelentését 48 órán belül vissza kell
igazolni. Az MH KDK az ellenőrzési szándék vételét követően azonnal értesíti az „értékelő látogatás” fogadásában érintett szervezet parancsnokát és egyidejűleg tájékoztatja az MH ÖHP-t és az MH KÜ-t az ellenőrzés tényéről.
Az értesítés tartalmazza az ellenőrcsoport nemzetiségére,
létszámára, az érintett alakulathoz érkezésének időpontjára vonatkozó információkat. Az értesítés alapján a parancsnok végrehajtja érintett alárendeltjei kiértesítését, intézkedik a parancsnoki tájékoztató szövegének és a technikai eszközök nyilvántartásának pontosítására, továbbá a
szükséges információvédelmi rendszabályok bevezetésére. A parancsnoki tájékoztató formátumát a 2. melléklet 3.
mintaokmány tartalmazza.
81. A kísérőcsoport parancsnoka a nemzetközi bejelentés kézhezvételét követően:
a) tájékozódik az értékelés feltételeinek meglétéről, az
értékelő csoport érkezésének időpontjáról, az országba
történő belépés helyéről, a csoport összetételéről és távozásának időpontjáról;
b) felveszi a kapcsolatot az MH BHD PDRI logisztikai
biztosításért felelős tisztjével vagy altisztjével, egyezteti a
logisztikai biztosítás rendjét;
c) a szolgálati út betartásával felveszi a kapcsolatot az
értékelő látogatás fogadására kijelölt alakulat parancsnokával és közösen egyeztetik a látogatás programját, a tájékoztató tartalmát, a Dokumentum szerinti adattárban bejelentett technikai eszközök mennyiségét, létszámadatokat;
d) pontosítja az értékelő csoport programját az értesítés
alapján a kísérőcsoport parancsnokával és intézkedik a
technikai eszközök számszaki adatainak pontosítására, a
tájékoztatásra kijelölt helyiség berendezésére mintegy
8-10 fő részére, 1-2 fő helyi kísérő kijelölésére, a szállítóeszközök előkészítésére, és intézkedik a szükséges információvédelmi rendszabályok bevezetésére.
e) fogadja az értékelő csoportot, egyezteti a bejelentésben megadott és a megérkezett személyeket, majd tájékoztatást nyújt az értékelők részére az alakulattal egyeztetett
programról;
f) megteszi a szükséges intézkedéseket és egyeztetést
folytat az alakulat parancsnokával, amennyiben az értékelő
csoport részéről az előzetes tervektől eltérő igény merül fel.
82. Az értékelő csoport alakulathoz történő megérkezését követően az alakulat parancsnoka megtartja tájékoztatóját, majd a tájékoztató értelmezését, a kérdések megválaszolását követően, lehetőséget biztosít az értékelő csoport
számára az objektum, és az információ csere során megadott technikai eszközök megtekintésére, valamint a különböző állománykategóriákkal való találkozásra és beszélgetésre.
83. A kísérőcsoport parancsnoka az értékelő csoport részéről feltett kérdések megválaszolásához, a vitás kérdések tisztázásához segítséget nyújt az alakulat parancsnokának. A látogatás befejezését követően a kísérőcsoport parancsnoka tájékoztatja az MH KÜ-t az értékelés befejezéséről.
9. Feladatok a Dokumentum szerinti
„terület-ellenőrzés” fogadásakor 84. A kísérőcsoport parancsnok a bejelentés adatai alapján feldolgozza az ellenőrzésre vonatkozó információkat.
Az ellenőrzési szándék bejelentését 24 órán belül vissza
kell igazolni.
85. Az MH KDK az ellenőrzési szándék bejelentését
követően azonnal értesíti a „terület-ellenőrzés” fogadásában érintett szervezetek parancsnokait, vezetőit és egyidejűleg tájékoztatja az MH KÜ-t az ellenőrzés tényéről. Az
értesítés tartalmazza az ellenőrzés kezdési időpontját és
helyét, a kijelölt terület földrajzi koordinátáit, sarokpontjait, a légi és földi szállítóeszközök készenlétbe helyezésére
vonatkozó kérést, a kísérőcsoport parancsnokának nevét,
elérhetőségét. Az értesítés alapján a parancsnokok végrehajtják érintett alárendeltjeik kiértesítését, intézkednek a
parancsnoki tájékoztatók szövegének és a technikai eszközök nyilvántartásának pontosítására, továbbá a szükséges
információvédelmi rendszabályok bevezetésére. A parancsnoki tájékoztató formátumát a 2. melléklet 4. minta
okmány tartalmazza.
86. A kijelölt területen a béke elhelyezési körletekben,
vagy azon kívül elhelyezkedő katonai szervezetek felkészülnek az ellenőrcsoport fogadására és a parancsnoki tájékoztatók megtartására.
87. Az ellenőrzésre történő felkészülés során a kísérőcsoport parancsnoka:
a) a bejelentés alapján tájékoztatja az MH KÜ-t;
b) pontosítja, hogy az ellenőrzésre kijelölt térség terüle
tén mely katonai szervezetek, milyen tevékenységet folytatnak; c) egyeztet a HVK HIICSF szaktisztjével, hogy a térségben melyek azok a területek, melyek felett az átrepülés,
illetve a belépés tiltott,
d) pontosítja a HVK HDMCSF, az MH KDK KIKO és
az MH ÖHP szaktisztjeivel, hogy a térségben milyen katonai tevékenység folyik;
e) tájékoztatást ad a térségben folytatott katonai tevékenységről az ellenőrök részére;
f) felveszi a kapcsolatot az MH ÖHP és az MH LK
összekötő tisztjeivel, egyezteti, mely alakulatok helyezkednek el a kijelölt térségben és tájékoztatást ad az ellenőrzés várható programjáról;
g) egyezteti a parancsnoki tájékoztatók tartalmát, az ellenőrzés biztosításának feladatait;
h) ellenőrzi, hogy a kijelölt területen más Résztvevő Állam fegyveres erői hajtanak-e végre katonai tevékenységet;
i) felveszi a kapcsolatot a katonai tevékenységben érintett Résztvevő Állam partner szervezetével és kéri az alakulat értesítését, valamint együttműködésüket az ellenőrzés során;
j) intézkedik az ellenőrzés előzetes programjának összeállítását követően a légi és földi szállítóeszközök kirendelésére az értesítésben szereplő indulópontra;
k) a kirendelésre vonatkozó kérésben meghatározza az
ellenőrzés indulópontját, a kijelölt terület koordinátáit, a
készenlét időpontját, az igényelt eszközöket, az igénybevétel előrelátható időtartamát és a kísérőcsoporttal történő
kapcsolatfelvétel módját;
l) tájékoztatja a szállító gép személyzetét az előzetesen
kialakított repülési útvonaltervről, amely alapján a személyzet számvetést készít a repülésről;
m) véglegesíti és repülési útvonaltervet az ellenőrcsoport megérkezését követően;
n) felveszi a kapcsolatot az MH BHD PDRI logisztikai
biztosításért felelős tisztjével vagy altisztjével és egyezteti
a logisztikai biztosítás rendjét.
88. A nem magyar állampolgárok és a nem az MH állományába tartozó ellenőrök, kísérők felvételét az utas listá
ra az MH ÖHP parancsnoka az MH KDK által összeállított
névjegyzék alapján engedélyezi.
89. Az ellenőrcsoportot Magyarország területére érkezését követően a kísérőcsoport fogadja, a bejelentett és az
érkezett személyek egyeztetését követően tájékoztatót tart
a kijelölt területről, valamint az ellenőrzés feltételeinek
biztosításáról. A tájékoztatón lehetőség szerint részt vesznek a kijelölt területen lévő parancsnokságok képviselői, a
helikopter személyzet és a földi szállító járműoszlop parancsnoka.
90. Amennyiben az ellenőrcsoport részéről a javasolt
programtól eltérő igény merül fel, a kísérőcsoport parancsnoka tájékoztatja az MH ÖHP és MH LK összekötőjét és
az érintett szervezetek vezetőit, parancsnokait az ellenőrcsoport által kért változtatásokról. Együttműködve az MH
ÖHP és az MH LK összekötőjével egyezteti a kért repülési
útvonalat a légi és a földi szállító személyzettel, pontosítja
a helikopter utántöltésének lehetőségeit, összehangolja a
légi és a földi szállítást, a HVK HIICSF szaktisztjével pontosítja azokat a területeket melyek felett az átrepülés tiltott.
A pontosítást követően elfogadja az ellenőrcsoport kezdeményezését, vagy módosító javaslatot tesz.
91. A kísérőcsoport az ellenőrzés során folyamatosan
kapcsolatot tart az ellenőrzés során érintett alakulatok parancsnokaival, valamint a légi és a földi szállító személyzettel. Folyamatosan pontosítja az ellenőrzés programját,
változások esetén megteszi a szükséges intézkedéseket.
92. Amennyiben olyan katonai szervezet ellenőrzését
kéri az ellenőrcsoport, amely béke elhelyezési körletén kívül tartózkodik, vagy gyakorlatot hajt végre, a katonai
szervezetet az ellenőrzési szándékról a kísérőcsoport vezetője szolgálati úton értesíti.
93. A kísérőcsoport parancsnoka részt vesz az ellenőrzés során érintett alakulatok parancsnokainak tájékoztatóján, az ellenőrcsoport részéről feltett kérdések megválaszolásához segítséget nyújt. Az ellenőrzés befejezéséről
tájékoztatja az MH KÜ-t.
94. Az ellenőrzés befejezését követően az MH KDK
FEO az MH ÖHP és az MH BHD útján kéri a légi és földi
szállítóeszközök készenlétének megszüntetését és az érintett katonai szervezetek tájékoztatását.
10. Feladatok a külföldön
és Magyarország területén végrehajtott
gyakorlat ideje alatti ellenőrzések során
95. Magyarország területén kívül, a CFE Szerződés és a
Dokumentum alkalmazási övezetében végrehajtott gyakorlat időtartama alatt, a gyakorlaton résztvevő katonai
szervezet a CFE Szerződés és a Dokumentum szerinti ellenőrzések során ellenőrizhető. Az ellenőrzés bejelentése
esetén az alakulat és a magyar fegyverzet-ellenőrzési szervezet értesítése, az ellenőrcsoport fogadása és kísérése a
fogadó nemzet felelőssége.
96. A CFE Szerződés szerinti „soron kívüli ellenőrzés”
során az ellenőrcsoport jogosult a CFE Szerződés hatálya
alá tartozó technikai eszközök ellenőrzésére, függetlenül
attól, hogy azok mely Részes Állam fegyveres erőinek állományába tartoznak. Ennek megfelelően az ellenőrcsoport jogosult tájékoztatást kérni és kapni a kijelölt területen lévő katonai szervezet parancsnokától az alárendeltségébe tartozó – a CFE Szerződés hatálya alá eső – technikai
eszközök hovatartozásáról, típusáról, mennyiségéről és az
ott-tartózkodás időtartamáról. Az ellenőrzés feltételeinek
biztosítása a befogadó nemzet felelőssége, a területen tartózkodó magyar katonai szervezetre vonatkozó tájékoztató és az abban szereplő adatok ellenőrizhetőségének biztosítása a magyar katonai szervezet feladata.
97. A Dokumentum szerinti ellenőrzés bejelentése esetén az értesítés, az ellenőrcsoport fogadása és kísérése a
befogadó nemzet felelőssége. Az ellenőrzés során az ellenőrcsoport jogosult tájékoztatást kérni és kapni a térségben
tartózkodó katonai szervezet parancsnokától a térségben
folyó tevékenységről, annak jellegéről, kiterjedéséről a
résztvevők számáról és a technikai eszközök mennyiségéről. A kijelölt térségben az ellenőrcsoportnak az ellenőrzés
során lehetővé kell tenni a területen lévő katonai szervezetek települési helyének és technikai eszközeinek ellenőrzését. A zárt területek számát és azok kiterjedését,
amennyire lehetséges, korlátozni kell. Az ellenőrzés földről, levegőből vagy egyidejűleg mindkét helyről végrehajtható és maximum 48 órán keresztül tarthat. Az ellenőrzés feltételeinek biztosítása a befogadó nemzet felelőssége, a területen tartózkodó magyar katonai szervezetre vonatkozó tájékoztató és az abban szereplő adatok ellenőrizhetőségének biztosítása a magyar katonai szervezet feladata.
98. A CFE Szerződés szerinti „bejelentett hely ellenőrzés” csak a CFE Szerződés hatálya alá eső katonai szervezeteket érintheti, helyszíne a befogadó Részes Állam, CFE
Szerződés hatálya alá eső katonai szervezetének béke elhelyezési körlete lehet. Érintheti a gyakorlaton részt vevő
magyar állomány ideiglenes elhelyezési körletét,
amennyiben az a befogadó alakulat béke elhelyezési körletében került kialakításra. Az ellenőrzés során az ellenőrcsoportok jogosultak tájékoztatást kérni és kapni a befogadó nemzethez tartozó „bejelentett helyen” lévő magyar katonai szervezet parancsnokától az alárendeltségébe tartozó
– a CFE Szerződés hatálya alá eső – technikai eszközök
hovatartozásáról, típusáról, mennyiségéről és az ott-tartózkodás időtartamáról. Jogosultak továbbá a megadott
számadatok ellenőrzésére, a technikai eszközök megtekintésére is.
99. A Dokumentum szerinti „értékelő látogatás” csak a
Dokumentum hatálya alá eső katonai szervezeteket érintheti, helyszíne a befogadó Résztvevő Állam Dokumentum
hatálya alá eső katonai szervezetének béke elhelyezési
körlete lehet. Érintheti a gyakorlaton résztvevő magyar állomány ideiglenes elhelyezési körletét, amennyiben az a
befogadó alakulat béke elhelyezési körletében került kialakításra. Az értékelő látogatás során az értékelő csoport,
tájékoztatást kérhet az objektumban tartózkodó katonai
szervezet parancsnokától az alakulat tevékenységének jellegéről, a résztvevők számáról és a technikai eszközök
mennyiségéről.
100. Az ellenőrzés, értékelés időszakában, amennyiben
más államok katonai szervezetei hajtanak végre gyakorlatot vagy egyéb tevékenységet Magyarország területén, a
gyakorlatot, katonai tevékenységet folytató nemzet értesítéséért, az ellenőrzés, értékelés feltételeinek jelen intézkedés szerinti biztosításáért, az ellenőr- vagy értékelő csoport kíséréséért az MH KDK a felelős.
11. Feladatok a Nyitott Égbolt Szerződés szerinti
„megfigyelő repülés” fogadásakor
101. A kísérőcsoport parancsnoka felelős a kísérőcsoport összeállításáért és a megfigyelő repülés előkészítésért, koordinálásáért és végrehajtásáért. A kísérőcsoport
parancsnoka – a bejelentés alapján – a megfigyelő csoport
érkezésének időpontjáról, a beléptetés helyéről, időpontjáról, a csoport összetételéről és a csoport várható távozásának időpontjáról tájékoztatja az MH KÜ-t. Az MH KDK
továbbítja az általános értesítést a megfigyelő repülés fogadásában érintett alárendeltekkel rendelkező szervezeteknek és megküldi a megfigyelő csoport névjegyzékét. A
megfigyelő repülés fogadásában érintett szervezetektől
kéri a kijelölt állomány kirendelését.
102. Felveszi a kapcsolatot az MH BHD PDRI kijelölt
állományával, egyezteti a logisztikai biztosítás rendjét, tájékoztatja az ellenőrzés fogadásának rendjéről és programjáról. Az étkezéssel, elszállásolással és a szállítással, valamint az ideiglenes határnyitással kapcsolatos feladatok
végrehajtásáért az MH BHD PDRI a felelős.
103. A feladat elrendelésének kézhezvételét követően
az MH ÖHP kijelölt képviselője, valamint a HVK HIICSF,
a Zrínyi Nonprofit Kft és az MH GEOSZ kijelölt állománya vagy képviselője felveszi a kapcsolatot a kísérőcsoport parancsnokával. A kísérőcsoport parancsnoka az érintett szervezetek képviselőivel egyezteti a végrehajtás és az
együttműködés rendjét, tájékoztatja őket a rendelkezésre
álló adatokról.
104. Az MH ÖHP intézkedik a kijelölt Nyitott Égbolt
repülőtér, megfigyelő repülés fogadására történő előkészítésére, valamint a megfigyelő csoport, a kísérőcsoport és
az ideiglenes határnyitást végzők beléptetésének biztosítására. A Nyitott Égbolt feladatokra kijelölt repülőtér parancsnoka az értesítést követően intézkedik a szükséges
helyiségek, a kapcsolattartás és az ellátás biztosítására, va
lamint a szükséges információvédelmi rendszabályok bevezetésére. 105. A kísérőcsoport parancsnoka a repülőtérre történő
érkezését követően jelentkezik a bázis parancsnokánál, és
az MH ÖHP kijelölt képviselőjével együttműködve pontosítják a megfigyelő repülés végrehajtásához szükséges feltételek biztosítását: fogadó helyiségek, pihenő és munkahelyiségek, nemzetközi jogú telefonvonal a megfigyelő
csoport részére, helyi kísérők, szállítóeszközök, egészségügyi biztosítás, beléptetés az objektumba.
106. A kísérőcsoport parancsnoka a megfigyelő csoport
megérkezésekor fogadja a megfigyelőket és lefolytatja a
beléptetési eljárást, megtartja az általános, megfigyelő repülés végrehajtására vonatkozó tájékoztatóját, és felügyeli
a szakszolgálatok által megtartandó tájékoztatókat. A
megfigyelő csoport részéről feltett kérdések megválaszolásához segítséget nyújt.
107. A Zrínyi Nonprofit Kft végrehajtja és dokumentálja a megfigyelő repülőgép szenzorfedők zártságának ellenőrzését. Részt vesz a repülés előtti tájékoztatókon, a
tervezett repülési útvonal ellenőrzésében, a megfigyelő repülőgép, a hagyományos és digitális szenzorok, kiegészítő
berendezések földi és a repülés közbeni ellenőrzésében.
Kontrolálja a repülési paraméterek betartását, elvégzi az
útvonalkövetést és az adatrögzítést. Hagyományos nedves
légifilmek esetén kontrolálja az annotációt, végrehajtja a
negatívok laboratóriumi kidolgozását, másolását, digitalizálását A megfigyelő repülés után tárolja az elkészült felvételeket és igény esetén biztosítja a kért másolatokat a
Részes Államok és az illetékes nemzeti szervezetek számára. Részt vesz a feladatról készült jelentés- és számlaformátum elkészítésében.
108. Az MH ÖHP biztosítja a hatáskörébe tartozó tájékoztatók megtartását, illetve a megfigyelő repülés végrehajtásában közreműködő légiforgalmi-irányítók, mérnök-műszaki és meteorológus szakértők részvételét. Kijelölt szakértői ellátják a megfigyelő csoportot a repülések
előkészítéséhez és végrehajtásához szükséges repülési, léginavigációs és repülésmeteorológiai információkkal az
alábbiak szerint:
a) az MH ÖHP képviselője ellenőrzi a megfigyelő fél által átadott feladattervet, indokolt esetben javaslatot tesz a
kísérőcsoport parancsnok részére annak módosítására, felügyeli a repülési terv kitöltését és a repülési terv engedélyeztetését,
b) légiforgalmi-irányítási szakértője intézkedik a repülési útvonal által érintett veszélyes légterekben folyó tevékenységek szükség szerinti korlátozására, a polgári repülésirányító-szolgálattal összehangoltan a megfigyelő repülés végrehajtásának szavatolására és az igényelt tartalék
repülőterek fogadókészségének biztosítására,
c) repülő-műszaki Szolgálat szakértője vezeti a megfigyelő fél repülőgépének repülés előtti ellenőrzését, megszervezi a megfigyelő repülőgép kiszolgálását,
d) meteorológiai csoport szakértője részt vesz a repülés
előtti tájékoztatón, javaslatot tesz az időjárási viszonyoknak megfelelően a repülés időpontjára. Biztosítja a megfigyelő repülések végrehajtásához szükséges repülés-meteorológiai információt.
109. A HVK HIICSF képviselője ellenőrzi a megfigyelő
csoport feladattervét információvédelmi szempontból,
melynek eredményéről tájékoztatja a kísérőcsoport parancsnokát. Amennyiben szükséges, javaslatot tesz a repülési útvonal módosítására. Szükség szerint értesíti az érintett szervezeteket az átrepülés időpontjáról. Részt vesz a
repülés során készített felvételek kiértékelésében.
110. A feladat befejezését követően az érintett szakállomány végrehajtja a feladat értékelését és összeállítja a feladatról készült jelentést, csatolva a feladat során küldött és
fogadott jelentés formátumokat. Az elszámolást a külföldi
fegyveres erők eszközei magyarországi, valamint a Magyar Honvédség eszközei külföldön végrehajtott üzemanyag feltöltésének és elszámolásának rendjéről szóló érvényes HM utasítás alapján hajtják végre.
111. Az MH KDK által megadott adatok alapján az MH
BHD PDRI elkészíti és továbbítja a feladatok végrehajtásával kapcsolatban felmerült költségeket tartalmazó számlákat a Nyitott Égbolt Konzultatív Bizottság által meghatározott formátum alapján.
12. Feladatok a Nyitott Égbolt Szerződés szerinti
átrepülés biztosítása során
112. Az átrepülési szándék bejelentést követően az MH
KDK parancsnoka kijelöli a készenlétet ellátó személyt,
aki a továbbiak folyamán felelős a feladatok koordinálásáért. A kijelölt személy ellenőrzi a kapott információkat, tájékozódik a megfigyelő repülőgép átrepülésének várható
időpontjáról és erről értesíti a Zrínyi Nonprofit Kft-t, tervezett leszállás esetén az MH KÜ-t is tájékoztatja.
113. Az átrepülés során kapcsolatot tart a kijelölt Nyitott Égbolt repülőtérrel, amennyiben az átrepülés során
műszaki meghibásodás miatt nem tervezett leszállást hajtanak végre, megszervezi a kamerafedők zártságának ellenőrzését és – igény esetén – biztosítja az ideiglenes határnyitást, a megfigyelő csoport elhelyezését, ellátását,
szállítását.
114. Amennyiben a megfigyelő repülőgép technikai kiszolgálás céljából leszállást tervez magyar Nyitott Égbolt
repülőtéren, akkor az MH KDK szolgálati úton megküldi
az általános értesítést az átrepülésről az átrepülés biztosítási feladataiban érintett szervezeteknek, a Nyitott Égbolt repülőtereknek, valamint tájékoztatja a Zrínyi Nonprofit
Kft-t és kéri a szakembereik útbaindítását. A feladat biztosítására kijelölt személy összeállítja az átrepülés során le
szálló megfigyelő repülőgép fogadásához, ellenőrzéséhez
szükséges okmányokat, fogadja a megfigyelő csoportot.
Elvégzi a kamerafedők zártságának ellenőrzését, a formátumok kitöltését és továbbítását az MH KDK részére.
115. Az MH BHD PDRI a technikai kiszolgálást követően – együttműködve az MH KDK kijelölt szaktisztjével – számlát állít ki. A tranzitáló Részes Állam repülőgépének technikai meghibásodása, vagy egyéb, előre nem
tervezett leszállás során az MH KDK szolgáltatási igénylése – ilyen esetben utólagos igénylése – alapján megszervezi a megfigyelő csoport, illetve a kijelölt kísérő személyek szállítását, elhelyezését és étkeztetését.
116. Az MH KDK kijelölt képviselőjének a feladata a
technikai kiszolgálást követően addig tart, amíg a megfigyelő repülőgép elhagyja Magyarország légterét.
13. Feladatok a CFE Szerződés
és a Dokumentum szerinti
„ellenőrzések” végrehajtásakor 117. Az MH KDK az ellenőrzések célországaira és az
objektumokra vonatkozó javaslatát az érintett szervezetek
képviselőinek részvételével szervezett szakértői munkacsoport ülésen állítja össze.
118. Az MH KDK szakállománya a felkészülés során
elgondolást alakít ki a végrehajtás rendjére, összeállítja az
ellenőrcsoportot, javaslatot tesz a bevonható állományú
ellenőrök alkalmazására. Önköltséges ellenőrzés esetén
intézkedik az ellenőrzés költségeinek biztosítására, az angol és orosz nyelvű garancialevél elkészítésére és megküldésére a Katonai Nemzetbiztonsági Szolgálatnak (a továbbiakban: a KNBSZ). Megküldi a külföldi vendégellenőrök
részére az ellenőrzés részadatait, kéri a bevonható állományú ellenőrök kijelölését, útbaindítását és végzi felkészítésüket, összeállítja a kiutazáshoz szükséges okmányokat.
Pontosítja a célobjektumokat és a tartalék objektumot,
adatot gyűjt, feldolgozza a korábbi ellenőrzések tapasztalatait, elemzi az adattárak vonatkozó adatait és ennek alapján tájékoztató anyagokat állít össze.
119. Az MH KDK szakállománya az ellenőrzés előtt
pontosítja a felkészülés érdekében tett intézkedések végrehajtását, a berendelt és a vendégellenőri állomány ellátásának, szállításának elszállásolásának helyzetét, az ellenőri
felszerelés, ajándékok, repülőjegyek, útlevelek, napidíjak
felvételezését, elosztását. Elkészíti és továbbítja a megfelelő formátumot az ellenőrzés bejelentésére vonatkozóan.
120. Az ellenőrzés során az ellenőrcsoport parancsnoka
tájékoztatást ad az MH KÜ-nek az ellenőrcsoport indulásáról, a rendkívüli eseményekről és a csoport haza érkezéséről.
121. Az ellenőrzési feladat befejezését követően az
érintett szakállomány végrehajtja a feladat értékelését,
összeállítja a jelentéseket az ellenőrzésről.
14. Feladatok a Nyitott Égbolt Szerződés szerinti
„megfigyelő repülés” végrehajtásakor
122. Az MH KDK szakállománya végzi a HM védelempolitikáért és védelmi tervezésért felelős helyettes államtitkár és a KKM biztonságpolitikáért felelős helyettes államtitkár, politikai igazgató által jóváhagyott megfigyelési
feladatok tervezését, a hivatalos csatornákon keresztül
Magyarország aktív kvótájának bejelentését, tervezi a
megfigyelő repülések útvonalait, egyeztetést folytat a
NATO tagországok társszervezeteivel az aktív kvóták felhasználásáról. Az aktív kvóták felhasználásának időpontját és célját az éves tervben szerepeltetni, arról az érintett
szervezeteket a tárgyévet megelőző év október végéig előzetesen tájékoztatni kell. A feladat tervezéséhez szükséges
előzetes egyeztetéseket az érintett szervezetekkel le kell
folytatni.
123. Az MH KDK parancsnoka kijelöli a megfigyelő
csoport parancsnokát, aki a továbbiakban felelős a megfigyelő csoport összeállításáért és a feladatok koordinálásáért. Az MH KDK a feladat elrendeléséről – a végrehajtást
megelőzően legalább 5 héttel – tájékoztatja az érintett
szervezeteket. Az elrendelés kézhezvételét követően a
végrehajtásban érintett szervezetek állományából kijelölt
személy felveszi a kapcsolatot a megfigyelő repülés vezetésére kijelölt csoport parancsnokával, tájékozódik a megfigyelő repülés adatairól.
124. A megfigyelő csoport parancsnoka elkészíti a kiutazási engedélyt, illetve a szolgáltatási igényt, amelyeket
legalább két héttel a feladat megkezdése előtt megküld az
MH BHD PDRI részére, illetve a feladat előkészítésének
időszakában tájékoztatja az MH KÜ-t a megfigyelő repülésről.
125. Az igényelt ellátással, szállítással, valamint az ideiglenes határnyitással kapcsolatos feladatok végrehajtásáért, a feladatok végrehajtásával kapcsolatban felmerült
költségeket tartalmazó számlák összeállításáért a Nyitott
Égbolt Konzultatív Bizottság által meghatározott formátum alapján az MH BHD PDRI a felelős.
126. Az MH ÖHP parancsnoka intézkedik a megfigyelő
repülőgép és a személyzet biztosítására, a megfigyelő repülőgép, valamint a kijelölt Nyitott Égbolt repülőtér előkészítésére és a megfigyelő repülés végrehajtására, a megfigyelő csoport tagjainak és az ideiglenes határnyitást végzők beléptetésének biztosítására. Az MH KDK által összeállított névjegyzék alapján engedélyezi a nem magyar állampolgárok és a nem az MH állományába tartozó megfigyelők felvételét az utas listára.
127. A Zrínyi Nonprofit Kft a felkérés alapján az MH
KDK-val együttműködve, a rendelkezésekre álló adatok
alapján, megtervezi a megfigyelő repülés útvonalait. A feladatot megelőző 30 napon belül gyakorlórepülésen elvégzi a szenzor és a kameravezérlő működésének és a laboratóriumi kidolgozó és másolóberendezések ellenőrzését.
A Nyitott Égbolt feladat során bemutatja a szenzorkonfigurációkat, a laboratóriumi kidolgozó és másolóberendezéseket, részt vesz a repülőgép és szenzorok földi ellenőrzésében a megfigyelő repülés alatt működteti a szenzort, a
vezérlő- és annotációs berendezést, rögzíti az útvonalat és
a repülési adatokat, gondoskodik a légifilm kezeléséről,
kíséréséről. Végrehajtja az exponált légifilmek laboratóriumi kidolgozását, lemásolását, digitalizálását, tárolását, az
adatszolgáltatást a Részes Államok és az illetékes szervezetek számára, részt vesz a feladatról készült jelentés és
számlaformátum elkészítésében.
128. A Nyitott Égbolt megfigyelő rendszer szenzorjainak üzemeltetését, a készített dokumentáció előhívását és
tárolását, valamint igény szerinti sokszorosítását a Zrínyi
Nonprofit Kft. végzi.
129. Az MH GEOSZ képviselője részt vesz a repülés
előtti tájékoztatókon, segíti a megfigyelő csoport munkáját, javaslatot tesz az időjárási viszonyoknak megfelelően
a repülés időpontjára. Igény esetén az MH GEOSZ térképeket biztosít a feladatok tervezéséhez és végrehajtásához.
Biztosítja a megfigyelő repülések végrehajtásához szükséges repülésmeteorológiai információkat.
130. A feladat befejezését követően az érintett szakállomány végrehajtja a feladat értékelését, és összeállítja a magyar nyelvű jelentéseket, csatolva a feladat során küldött
és fogadott nemzetközi jelentési formátumokat.
15. A honvédelmi szervezetek egyéb feladatai
az ellenőrzések biztosítása során
131. Az MH BHD PDRI és a HM VGH végzi a CFE
Szerződés, a Dokumentum, a kétoldalú megállapodások és
a Dayton-i Béke Keret-megállapodás, valamint az OS
Szerződés által előírt – Magyarország által tervezett és fogadott – ellenőrzések, megfigyelő repülések és egyéb rendezvények végrehajtásának és fogadásának logisztikai támogatását, amelyet az MH KDK parancsnoka által aláírt
kiutazási engedély és szolgáltatási igénylés alapján szervez és biztosít. A szállás, étkeztetés, szállítás, határnyitás
és a feladatok egyéb logisztikai biztosítása során a hatályos belső rendelkezések előírásai szerint jár el.
132. Az MH BHD PDRI kijelölt képviselője a nemzetközi ellenőrcsoportok tevékenységének biztosítása során,
együttműködik a kísérőcsoport parancsnokával a szállás,
az étkeztetés, a szállítás, a határnyitás és egyéb, a feladat
végrehajtásához kapcsolódó szolgáltatások megszervezésében. A feladatok befejezését követően pontosítják a felhasznált költségkereteket, valamint a külföldi partnerszervezet felé történő elszámolás rendjét.
133. Az MH BHD katonai rendészeket biztosít Magyarország területén feladatot végző ellenőrcsoportok tevékenységének biztosítása érdekében. A feladatra kijelölt
katonai rendész járőr parancsnoka felveszi a kapcsolatot a
kísérőcsoport parancsnokával a feladat részleteinek pontosítása érdekében, illetve a feladat megkezdését megelőzően részt vesz a kísérőcsoport parancsnoka által vezetett felkészítésen. A feladat végrehajtásának teljes időtartama
alatt a rendész járőr parancsnoka folyamatosan kapcsolatot tart a kísérőcsoport parancsnokával, vagy az általa kijelölt személlyel. Az MH BHD Magyarország területén fogadott CFE Szerződés és a Dokumentum szerinti terület
ellenőrzések során – igény esetén – olyan híradó eszközökkel felszerelt terepjáró személygépkocsikat biztosít,
melyek képesek az ellenőrzésben részt vevő légi szállítóeszközökkel való kommunikációra.
134. A Zrínyi Nonprofit Kft a Részes Államok felkérésére elvégzi a Részes Államok által végrehajtott megfigyelő
repülések során exponált filmek laboratóriumi kidolgozását és duplikálását.
16. Záró rendelkezések 135. Ez az együttes intézkedés a közzétételét követő 8.
napon lép hatályba.
136. Az érintett honvédelmi szervezetek vezetői, parancsnokai az együttes intézkedésben meghatározott feladatok végrehajtására, az együttes intézkedés hatálybalépését követően 90 napon belül pontosítják belső rendelkezéseiket, kiegészítik a Szervezeti és Működési Szabályzataikat, az érintett 24 órás őr- és ügyeleti szolgálatok szolgálati utasításait, illetve az alárendeltségükbe tartozó, a
feladatkör végzésére kijelölt személyek munkaköri leírásait.
137. Az együttes intézkedés hatálybalépésével egyidejűleg hatályát veszti az európai fegyverzet-korlátozási, leszerelési, valamint a nemzetközi biztonságpolitikai egyezmények által előírt adatszolgáltatási és ellenőrzési feladatok végrehajtásáról szóló 42/2011. (HK 11.) HM
KÁT–HVKF együttes intézkedés.
Dr. Dankó István s. k.,
HM közigazgatási államtitkár


text:
363/2017. (XI. 30.) Korm. rendelete a SPORTFOLIÓ Sportlétesítményeket Kezelő, Hasznosító és Fejlesztésszervező Közhasznú Társaság „felszámolás alatt” stratégiailag kiemelt jelentőségű gazdálkodó szervezetté minősítéséről.
A Kormány a csődeljárásáról és a  felszámolási eljárásról szóló 1991. évi XLIX.  törvény 84/A. § (2) bekezdés a) pontjában kapott
felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § A  Kormány a  SPORTFOLIÓ Sportlétesítményeket Kezelő, Hasznosító és Fejlesztésszervező Közhasznú Társaság
„felszámolás alatt” (székhely: 1146 Budapest, Istvánmezei út 1–3.; cégjegyzékszám: 01-14-000262) gazdasági
társaságot a csődeljárásról és a  felszámolási eljárásról szóló 1991. évi XLIX.  törvény (a  továbbiakban: Cstv.) 65. §-a
alapján stratégiailag kiemelt jelentőségű gazdálkodó szervezetté minősíti.
2. § A  Kormány – figyelemmel a  Cstv. 65.  §-ára – megállapítja, hogy a  SPORTFOLIÓ Sportlétesítményeket Kezelő,
Hasznosító és Fejlesztésszervező Közhasznú Társaság „felszámolás alatt” mint stratégiailag kiemelt jelentőségű
gazdálkodó szervezet vonatkozásában a Cstv. 65–67. §-át kell alkalmazni.
3. § Ez a rendelet a kihirdetését követő napon lép hatályba.
Orbán Viktor s. k.,
 miniszterelnök


text:
142/2018. (XI. 22.) ME határozata a Magyarország Kormánya és a Zöld-foki Köztársaság Kormánya közötti pénzügyi együttműködési keretprogram kialakításáról szóló megállapodás szövegének végleges megállapítására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (2) bekezdése szerinti hatáskörömben eljárva,
a külgazdasági és külügyminiszter, valamint az igazságügyi miniszter előterjesztése alapján
 1. felhatalmazom a  külgazdasági és külügyminisztert vagy az  általa kijelölt személyt a  Magyarország Kormánya
és a  Zöld-foki Köztársaság Kormánya közötti pénzügyi együttműködési keretprogram kialakításáról szóló
megállapodás (a  továbbiakban: Megállapodás) szövegének – a  jóváhagyás fenntartásával történő – végleges
megállapítására;
2. felhívom a  külgazdasági és külügyminisztert, hogy a  Megállapodás szövegének végleges megállapításához
szükséges meghatalmazási okiratot adja ki;
3. felhívom a  külgazdasági és külügyminisztert, valamint az  igazságügyi minisztert, hogy a  Megállapodás
kihirdetéséről szóló kormányrendelet tervezetét a  Megállapodás szövegének végleges megállapítását követően
haladéktalanul terjesszék a Kormány elé.
Orbán Viktor s. k.,
 miniszterelnök


text:
15/2018. (HK 12.) HM VGHÁT szakutasítása a Magyar Honvédség szervezeteinél használt ásványolajtermékek elszámolható veszteségeiről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése, továbbá a honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek
végrehajtásáról szóló 290/2011. (XII. 22.) Korm. rendelet
8. § (3) bekezdése alapján – figyelemmel a jövedéki adóról
szóló 2016. évi LXVIII. törvényben, és a jövedéki adóról
szóló 2016. évi LXVIII. törvény egyes rendelkezéseinek
végrehajtásáról szóló 45/2016. (XI. 29.) NGM rendeletben
foglaltakra – a következő
szakutasítást adom ki: 1. Általános rendelkezések 1. A szakutasítás hatálya a Honvédelmi Minisztériumra
(a továbbiakban: HM), a honvédelemért felelős miniszter
(a továbbiakban: miniszter) közvetlen alárendeltségébe
tartozó szervezetekre, valamint a Magyar Honvédség
(a továbbiakban: MH) önálló üzemanyag gazdálkodást
folytató katonai szervezeteire – ideértve az MH Anyagellátó Raktárbázis Bázisparancsnokság (Hetényegyháza)
Üzemanyag Ellátó Raktárat – (a továbbiakban együtt: honvédelmi szervezetek) terjed ki.
2. A szakutasítás alkalmazásában:
a) adómentes ásványolajtermék: olyan ásványolajter
mék, mely a jövedéki adóról szóló 2016. évi LXVIII. törvény (a továbbiakban: Jöt.) szerint jövedéki terméknek
minősül, és beszerzésekor a Jöt. 110. § (1) bekezdésében
meghatározott jövedéki adó nem került megfizetésre,
b) adózott ásványolajtermék: olyan ásványolajtermék,
mely a jövedéki adóról szóló 2016. évi LXVIII. törvény
(a továbbiakban: Jöt.) szerint jövedéki terméknek minősül,
és beszerzésekor a Jöt. 110. § (1) bekezdésében meghatározott jövedéki adó megfizetésre került,
c) ásványolajtermék: a Jöt. szerinti energiatermékek közül az MH-ban alkalmazott autóbenzinek, gázolajok, repülő petróleumok – beleértve a repülésre alkalmatlan repülő
petróleumot (RJ-FG) is – és repülőbenzinek, továbbá
a 80/110 speciális benzin és a világító petróleum,
d) föld alatti tartály: ásványolajtermék tárolására épített
olyan tartály, mely a beépítés után teljes mértékben földdel
takart, függetlenül attól, hogy az a talajszint alatt, vagy
a talajszint felett került elhelyezésre,
e) föld feletti tartály: olyan tartály, mely a talajszint
felett került elhelyezésre, és egyáltalán nem, vagy csak
részlegesen takarták földdel, ideértve az olyan beépített
tartályokat is, melyek a palást oldalán rendelkeznek földtámasszal, de a tartály fedele nem földdel takart,
f) hitelesítetlen tartály: olyan zárható tárolóeszköz,
mely rendelkezik az éghető folyadékok és olvadékok tárolására vonatkozó hatósági engedéllyel de nem rendelkezik
hitelesítési bizonyítvánnyal,
g) hitelesített tartály: olyan zárható tárolóeszköz, mely
rendelkezik az éghető folyadékok és olvadékok tárolására
vonatkozó hatósági engedéllyel és hitelesítési bizonyítvánnyal,
h) kiszerelés: az a tevékenység, mely során a nagy
mennyiségben, tartályban tárolt ásványolajtermék a szállításhoz, felhasználáshoz maximum 210 liter névleges űrtartalmú tárolóeszközbe áttöltésre kerül,
i) kiszerelt ásványolajtermék: olyan ásványolajtermék,
amely maximum 210 literes névleges űrtartalmú edényekbe töltve kerül szállításra, tárolásra,
j) kiszerelt mennyiség: az ásványolajtermék töltése során a kiadóberendezés hitelesített átfolyásmérője számlálóján a töltés megkezdésekor és befejezésekor leolvasott
érték különbözete által meghatározott mennyiség,
k) ömlesztett szállítás: ásványolajtermék szállítása közúti tankautóban, vasúti tartálykocsiban, tartályhajóban,
tankkonténerben vagy 210 liternél nagyobb űrtartalmú
kiszerelésben,
l) tartály: valamennyi olyan zárható tárolóeszköz, mely
rendelkezik az éghető folyadékok és olvadékok tárolására
vonatkozó hatósági engedéllyel függetlenül annak elhelyezkedésétől és hitelesítésétől,
m) szállított mennyiség: a szállítóeszköz ásványolajjal
történő töltése során a töltőberendezés hitelesített átfolyásmérője számlálóján a töltés megkezdésekor és befejezésekor leolvasott érték különbözete által meghatározott
mennyiség,
n) veszteség: a Jöt. szerinti elismert mennyiségű hiány,
az ásványolajtermék fizikai tulajdonságaiból eredő természetes mennyiségi csökkenés, mely az ásványolajtermék
raktározása, szállítása, töltése során a nem befolyásolható
környezeti hatások miatt következik be.
2. A kiszerelési veszteségnorma számítása
és elszámolása 3. Kiszerelési veszteségnorma a jövedéki adózott repülőbenzin, a 80/110 speciális benzin és a világító petróleum
kiszerelésénél számolható el. Mértéke a tényleges veszteség mennyisége, de legfeljebb a kiszerelt mennyiség 1%-a.
3. A raktározási veszteség számítása és elszámolása 4. A raktározás veszteségnormája
a) adómentes ásványolajtermékek esetén a hitelesített
tartályban tárolt (nem kiszerelt),
b) adózott ásványolajtermékek esetén a hitelesített,
vagy hitelesítetlen tartályban tárolt (nem kiszerelt)
ásványolajtermékek átlagmennyiségének az 1. mellékletben meghatározott százaléka.
5. Az ásványolajtermékek raktározásánál figyelembe
vehető veszteségnorma alkalmazásakor
a) a nyári időszak május 1-jétől szeptember 30-áig,
b) a téli időszak október 1-jétől április 30-áig
tart. 6. A raktározási veszteség elszámolása tekintetében elszámolási időszak a naptári negyedév.
7. A raktározási veszteség számításakor a honvédelmi
szervezet a nyilvántartás és a raktározási okmányok alapján meghatározza az elszámolási időszakba tartozó hónapok napjainak zárókészleteit, a tárolóeszközben vagy
eszközökben tárolt ásványolajtermék mennyiségét. A honvédelmi szervezet a napi zárókészleteket összeadja és elosztja a hónap napjainak számával. Az így meghatározott
mennyiség az 1. mellékletben meghatározott mértékű %
értékkel számolt szorzata adja az adott hónapra, az adott
tárolóeszközben vagy eszközökben tárolt ásványolajtermék esetében a raktározási veszteséget. Az elszámolási
időszakra vetített teljes raktározási veszteség a különböző
tárolóeszközökben tárolt, adott ásványolajtermékre elszámolható havi veszteségek összege.
8. A raktározási veszteség elszámolásakor a honvédelmi szervezet az üzemanyagraktárban az elszámolási időszak utolsó napján megállapítja a készleten lévő, tartályban tárolt ásványolajtermék mennyiségét és annak a nyilvántartás szerinti készlethez viszonyított eltérését.
Amennyiben a mért készlet kevesebb a nyilvántartás szerinti készlethez viszonyítva (a továbbiakban: negatív eltérés), a ténylegesen keletkezett veszteséggel – de legfeljebb
a szakutasítás szerinti veszteségnorma alapján a 7. pontban leírtak szerint meghatározott mértékig – a nyilvántartás szerinti készletet csökkenteni kell. A készleten lévő
mennyiség megállapítása
a) hitelesített tartály esetén hiteles méréssel, b) hitelesítetlen tartály esetén kalibrált mérőléccel történt méréssel, ennek hiányában hitelesített átfolyásmérőn
keresztül tartályba töltött és abból kiadott mennyiség különbsége alapján, vagy a tartályban lévő mennyiség hitelesített átfolyásmérőn történő átfolyatással
határozható meg.
9. A 8. pont alapján csökkentett készlet esetében továbbra is fennálló negatív eltérésnek
a) hitelesített tartály esetében a tartály hitelesítési bizonyítványában rögzített mérési bizonytalanságot meghaladó része,
b) hitelesítetlen tartály esetén az egésze
hiánynak tekintendő.
10. Az adómentes ásványolajtermék esetében, hiány
előfordulásakor a Jöt. 110. § (1) bekezdése alapján számított jövedéki adót meg kell fizetni a vámhatóság részére.
Az adómentes ásványolajterméket érintő hiány keletkezése esetén a honvédelmi szervezetnek haladéktalanul jelentést kell felterjesztenie a HM Védelemgazdasági Hivatal
részére, melyet tájékoztatásul szolgálati úton megküld
az MH Logisztikai Központnak a jövedéki adó megfizetése érdekében.
11. Amennyiben a mért készlet több a nyilvántartás szerinti készlethez viszonyítva (a továbbiakban: pozitív eltérés), raktározási veszteséget elszámolni nem lehet, és
a pozitív eltérés
a) hitelesített tartály esetében a tartály hitelesítési bizonyítványában rögzített mérési bizonytalanságot meghaladó része,
b) hitelesítetlen tartály esetén az egésze
többletnek tekintendő.
4. A szállítási veszteség számítása és elszámolása 12. Az ásványolajtermék szállításánál figyelembe vehető
veszteségnormákat a 2. melléklet tartalmazza.
13. A szállítási veszteség számítása a szállított mennyiségre vetített, a 2. mellékletben szereplő százalékos értékek alapján történik.
14. Szállítási veszteség ömlesztett szállítás esetén számolható el akkor, ha a szállított mennyiséghez képest
az átadott mennyiség – a szállítóeszköz hitelesített átfolyásmérője számlálóján a leeresztés megkezdésekor és
befejezésekor leolvasott érték különbözete által meghatározott mennyiség – kevesebb (a továbbiakban: tényleges
veszteség).
15. Szállítási veszteséget csak a 14. pontban meghatározott esetben, a tényleges veszteség mértékén belül, de
legfeljebb a 2. melléklet alapján meghatározottak szerint
számított mérték erejéig lehet elszámolni.
16. A szállítási veszteséget az a szervezet számolja el,
amely a szállítást végrehajtja. Ennek megfelelően, ha:
a) az átadó honvédelmi szervezet hajtja végre az ásványolajtermék szállítását – függetlenül attól, hogy a szállítóeszköz saját, más honvédelmi szervezettől vezényelt,
vagy bérelt eszköz –, akkor a szállítás során keletkező
veszteség elszámolását az átadó honvédelmi szervezet
hajtja végre; ebben az esetben az átvevő honvédelmi szervezet a ténylegesen átvett mennyiséget vételezi be,
b) az átvevő honvédelmi szervezet hajtja végre az ásványolajtermék szállítását – függetlenül attól, hogy a szállítóeszköz saját, más honvédelmi szervezettől vezényelt,
vagy bérelt eszköz –, akkor a szállítás során keletkező
veszteség elszámolását az átvevő honvédelmi szervezet
hajtja végre; ebben az esetben az átvevő honvédelmi szervezet az átadó honvédelmi szervezet által kiállított bizonylaton szereplő mennyiséget vételezi be,
c) a polgári szállítótól közvetlenül a honvédelmi szervezethez történik az ásványolaj termékek kiszállítása, akkor
a szállítási veszteség és a szállítás során keletkezett hiányok elszámolása és rendezése a szállító joga és kötelessége; ebben az esetben a honvédelmi szervezet a ténylegesen
átvett mennyiséget vételezi be.
17. Amennyiben a szállítás során feladott mennyiséghez képest a 13. pont alapján meghatározott elszámolható
szállítási veszteséget meghaladó mértékű negatív eltérés
mutatkozik, akkor azt hiánynak kell tekinteni, melynek kivizsgálását az a szervezet kezdeményezi, amely a szállítást
végrehajtja.
18. A polgári vállalattól bérelt eszközzel, illetve vasúton végrehajtott szállítás esetén előforduló hiányokkal
kapcsolatosan a szállítás végrehajtására létrejött szerződés, a polgári szállítótól közvetlenül a honvédelmi szervezethez végrehajtott szállításnál a beszerzési eljárás ered
ményeként létrejött szállítási szerződés, valamint a hajtóanyagok kiszállításáról és átvételi rendjéről szóló hatályos
belső rendelkezés előírásai szerint kell eljárni.
19. Adómentes ásványolajtermék szállításánál az elszámolható szállítási veszteséget meghaladó hiány esetében a
10. pontban foglalt rendelkezéseket is alkalmazni kell.
5. A veszteségek okmányolása 20. A honvédelmi szervezet az elszámolt veszteségeket
eszköz utalványon, normalizált hiányként, 342 mozgásnemkódon helyezi kiadásba.
21. A veszteségek elszámolásáról jegyzőkönyv készül,
amely a veszteséget kiadásba helyező eszköz utalvány
mellékletét képezi. A jegyzőkönyvet a honvédelmi szervezet üzemanyag szakfeladatok végrehajtásával megbízott
szolgálati személye és az üzemanyagraktár vezetője készíti, a honvédelmi szervezet logisztikai főnöke hagyja jóvá.
A jegyzőkönyv tartalmazza a veszteség kiszámításának levezetését, olyan részletességgel, hogy azt a megőrzendő
dokumentumok alapján utólag ellenőrizni lehessen.
6. Záró rendelkezések 22. Ez a szakutasítás az aláírása napján lép hatályba.
23. Hatályát veszti a Magyar Honvédség szervezeteinél
használt ásványolajtermékek elszámolható veszteségeiről
szóló 120/2007. (HK 19.) HM VTI SZÁT intézkedés.
Sulyok János s. k.,
HM védelemgazdaságért felelős helyettes államtitkár


text:
393/2019. (IX. 17.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 90. §-a alapján – az Országos Bírósági Hivatal elnökének javaslatára – a bírói felső korhatár betöltésére
tekintettel Fermanné dr. Polák Zitát 2020. március 23-ai hatállyal bírói tisztségéből felmentem.
Budapest, 2019. szeptember 4. Áder János s. k.,
 köztársasági elnök


text:
1078/2019. (II. 28.) Korm. határozata a Magyarország Kormánya és a Bolgár Köztársaság Kormánya között a Bolgár Köztársaság budapesti diplomáciai képviseletének ingatlanszükségleteit illető kérdések rendezéséről szóló megállapodás szövegének végleges megállapítására adott felhatalmazásról.
A Kormány
 1. egyetért a  Magyarország Kormánya és a  Bolgár Köztársaság Kormánya között a  Bolgár Köztársaság budapesti
diplomáciai képviseletének ingatlanszükségleteit illető kérdések rendezéséről szóló Megállapodás (a továbbiakban:
Megállapodás) bemutatott szövegével;
2. felhatalmazza a  külgazdasági és külügyminisztert vagy az  általa kijelölt személyt a  Megállapodás bemutatott
szövegének – a megerősítés fenntartásával történő – végleges megállapítására;
3. felhívja a  külgazdasági és külügyminiszter, hogy a  Megállapodás szövege végleges megállapításához szükséges
meghatalmazási okiratot adja ki;
4. felhívja a  külgazdasági és külügyminisztert, hogy a  Megállapodás kihirdetéséről szóló törvény tervezetét
a Megállapodás szövegének végleges megállapítását követően haladéktalanul terjessze a Kormány elé.
Orbán Viktor s. k.,
 miniszterelnök


text:
268/2019. (VII. 5.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Kotosmann Krisztinát
a 2019. július 1. napjától 2022. június 30. napjáig terjedő időtartamra bíróvá kinevezem.
Budapest, 2019. június 26. Áder János s. k.,
 köztársasági elnök


text:
1222/2013. (IV. 23.) Korm. határozata a közraktárakkal kapcsolatos egyes feladatokról.
A Kormány
 1. felhívja a  nemzetgazdasági minisztert, hogy amennyiben valamely közraktár pénzügyi helyzete ezt indokolttá
teszi, készítse elő a  stratégiailag kiemelt jelentőségű gazdálkodó szervezetté történő minősítéséről szóló
kormányrendelet tervezetét a  csődeljárásról és a  felszámolási eljárásról szóló 1991. évi XLIX. törvény szerinti
stratégiailag kiemelt jelentőségű gazdálkodó szervezetté nyilvánítás eljárási szabályairól szóló 359/2011. (XII. 30.)
Korm. rendeletben foglaltak figyelembevételével,
Felelős: nemzetgazdasági miniszter
határidő: a kedvezőtlen pénzügyi helyzetről való tudomásszerzést követően azonnal.
2. felhívja a  közigazgatási és igazságügyi minisztert, hogy vizsgálja meg a  közraktári jegy fedezete elvonásának
a  gazdasági bűncselekmények között önálló tényállásként történő meghatározásának lehetőségét, és annak
megvalósíthatósága esetén készítse elő a szükséges jogszabály-módosítást.
Felelős: közigazgatási és igazságügyi miniszter
határidő: 2013. december 31.
orbán viktor s. k.,
 miniszterelnök